text: Soleiðis kundi stutt verið sagt – á vánaligum fótbóltsmáli – um dystin millum Føroyar og hitt Rumenia, Moldova.
text: #000004
text: Føroyski landsliðsvenjarin, Håkan Ericson, hevði framt fýra broytingar í byrjanaruppstillingini til dystin móti Moldova, samanborið við 2-0 tapið fyri Póllandi fyrr í vikuni. Føroyska liðið spældi við tveimum áleyparum frá byrjan.
text: #000005
text: Føroyingar byrjaðu dystin væl, og longu eftir fimm minuttum høvdu føroyingar havt nakrar góðar málmøguleikar, millum annað eitt gott skot frá Jóannes Bjartalíð, men skotið fór á tvørtræið.
text: #000006
text: Tað var lítið vit sóu til útiliðið, men eftir eitt korter varð leikt, kom Moldova til fyrsta málmøguleikan, men høvdarin fór við síðuna av.
text: #000007
text: Men vit sóu eisini, hvussu skjótt tað gekk hinvegin, tá moldovar vunnu bóltin og settu skjótar umstillingar í gongd, og tað mundi enda galið, eftir at 25. minuttir vóru spældir, tá útiliðið kom í yvirtalsstøðu, men lukkutíð kom eitt føroyskt bein ímillum, tá ein moldaviskur spælari bert skuldi koyra innaru síðu á bóltin, sum tí heldur fór til horna.
text: #000009
text: Hóast føroyingar høvdu bóltin 67 prosent av tíðini í fyrra hálvleiki, har tað til tíðir sá heilt gott út – serliga í byrjanini av dystinum, so manglaði onkursvegna tað síðsta.
text: #000010
text: Men alt tað, ið sá gott út í fyrra hálvleiki, fór – á vánaligum fótbóltsmáli – út gjøgnum vindeygað í seinna hálvleiki, tá føroyingar missa bóltin á miðjum vølli, tá Jákup B. heldur ov leingi upp á bóltin. Moldova fer í skjótt mótálop, spæla breitt og síðan kundi Vadim Rata leggja útiliðið á odda 1-0, eftir at 53 minuttir vóru leiktir.
text: #000011
text: Løtu seinni er við at enda heilt galið, tá Moldova hevur hornaspark. Vandamikli áleyparin Ion Nicolaescu fær høvdið á bóltin, sum er á veg í mál, men Mattias Lamhauge bjargar sera væl.
text: #000012
text: Nú høvdu moldovar dystin júst har, sum teir vildu hava hann. Føroyar vórðu noyddir at trýsta, meðan spælararnir hjá Moldova nú veruliga kundu dúvað upp á skjótt mótálop.
text: #000013
text: Føroyingar gjørdu eina síðstu roynd at trýsta Moldova í seinastu minuttunum, har onkur góður málmøguleiki kom burturúr, millum annað ein skallari frá Gunnari Vatnhamar, men hetta var ikki dagurin.
text: #000014
text: Endaliga úrslitið gjørdist 1-0 til hitt Rumenia, og nú liggja Føroyar avbyrgdar í botninum í bólki E.
text: #000015
text: Hoyr málið, samanumtøku og samrøður við fýra vónbrotnar landsliðsleikarar og venjara
text: #000018
text: EM-fyrireikingar ímóti Írlandi og Portugal
text: #000019